Document ID: 31984R2682

KOMISSION ASETUS (ETY) N:o 2682/84,
annettu 21 päivänä syyskuuta 1984,
sokerialan kiintiöjärjestelmän soveltamista koskevista yksityiskohtaisista säännöistä annetun asetuksen (ETY) N:o 1443/82 ja tietojen ilmoittamisesta sokerialalla annetun asetuksen (ETY) N:o 787/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 28 artiklan 7 kohdan ja 39 artiklan,
sekä katsoo, että
komission asetuksessa (ETY) N:o 1443/82(), sellaisena kuin se on muutettuna asetuksella (ETY) N:o 434/84(), säädetään kullekin markkinointivuodelle erityisistä määräajoista tuotantomaksujen ennakkojen ja maksujäännösten vahvistamiselle ja maksamiselle; paremman yhteneväisyyden varmistamiseksi yhtäältä näiden tulojen perimisen ja varainhoitovuoden kesken ja toisaalta samaan markkinointivuoteen liittyvien kustannusten kesken olisi säädettävä kyseisten tuottajilta veloitettavien jäännösten eräpäivän aikaistamisesta neljällä viikolla; lisäksi on aiheellista muuttaa samojen tuottajien maksettaviksi lankeavien mainittujen ennakkomaksujen säädettyä määräpäivää; maksujäännösten eräpäivän aikaistaminen edellyttää tietojen ilmoittamisesta annetun neuvoston asetuksen (ETY) N:o 787/83() muuttamista, ja
sokerin hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1443/82 seuraavasti:
1. Korvataan 5 artiklan 3 kohdan päivämäärä "1 päivää toukokuuta" päivämäärällä "1 päivää kesäkuuta".
2. Korvataan 5 artiklan 4 kohdan päivämäärä "1 päivänä toukokuuta" päivämäärällä "1 päivänä kesäkuuta".
3. Korvataan 7 artiklan 1 kohdan päivämäärä "1 päivää marraskuuta" päivämäärällä "15 päivää lokakuuta".
4. Korvataan 7 artiklan 2 kohdan ensimmäisen alakohdan päivämäärä "15 päivää joulukuuta" päivämäärällä "1 päivää marraskuuta".
5. Korvataan 7 artiklan 2 kohdan toisen alakohdan päivämäärä "15 päivää tammikuuta" päivämäärällä "15 päivää joulukuuta".
2 artikla
Korvataan asetuksen (ETY) N:o 787/83 9 artiklan 3 kohdan päivämäärä "10 päivää lokakuuta" päivämäärällä "5 päivää lokakuuta".
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä syyskuuta 1984.

Labels: 12
17
6